Document ID: 32004R0064

Uredba Sveta (ES, Euratom) št. 64/2004
z dne 9. januarja 2004
o določitvi ponderjev, ki se uporabljajo od 1. julija 2003 za osebne prejemke uradnikov Evropskih skupnosti, ki delajo v tretjih državah
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Kadrovskih predpisov za uradnike Evropskih skupnosti in Pogojev za zaposlitev drugih uslužbencev Skupnosti, določenih z Uredbo (EGS, Euratom, ESPJ) št. 259/68 [1], in zlasti prvega odstavka člena 13 Priloge X Uredbe,
ob upoštevanju predloga Komisije,
ob upoštevanju naslednjega:
(1) Treba je upoštevati spremembe življenjskih stroškov v državah izven Skupnosti in ustrezno določiti ponderje, ki se uporabljajo od 1. julija 2003 za osebne prejemke, izplačane v valuti države zaposlitve uradnikov, ki delajo v tretjih državah.
(2) Ponderji, na podlagi katerih je prišlo do izplačil v skladu z Uredbo (ES, Euratom) št 1338/2003 [2], lahko povzročijo naknadna prilagajanja prejemkov navzgor ali navzdol.
(3) Treba je predvideti izplačila za nazaj v primeru zvišanja prejemkov iz dela zaradi novih ponderjev.
(4) Treba je predvideti povračilo preveč izplačanih zneskov v primeru znižanja prejemkov zaradi novih ponderjev v obdobju med 1. julijem 2003 in začetkom veljavnosti te uredbe.
(5) Treba je predvideti, da je vsako tako povračilo omejeno na obdobje največ šest mesecev pred sklepom o določitvi ponderjev in da je njegov učinek porazdeljen na največ dvanajst mesecev po datumu navedenega sklepa, kakršna je tudi ureditev v zvezi s ponderji, ki se uporabljajo znotraj Evropske skupnosti za osebne prejemke in pokojnine uradnikov in drugih uslužbencev Evropskih skupnosti -
SPREJEL NASLEDNJO UREDBO:
Člen 1
Z učinkom od 1. julija 2003 so v Prilogi določeni ponderji, ki se uporabljajo za osebne prejemke, izplačane v valuti države zaposlitve, uradnikov Evropskih skupnosti, ki delajo v tretjih državah.
Menjalni tečaji za izračun teh prejemkov iz dela so tisti, ki se uporabljajo za izvrševanje splošnega proračuna Evropske unije v mesecu pred datumom iz prvega odstavka.
Člen 2
1. Organi opravijo izplačila za nazaj v primeru zvišanja osebnih prejemkov zaradi ponderjev, določenih v Prilogi.
2. Organi opravijo naknadna prilagajanja prejemkov navzdol v primeru znižanja osebnih prejemkov zaradi ponderjev, določenih v Prilogi za obdobje med 1. julijem 2003 in začetkom veljavnosti te uredbe.
Naknadna prilagajanja, ki vključujejo vrnitev preveč izplačanih zneskov, so omejena na obdobje največ šest mesecev pred začetkom veljavnosti te uredbe. Povrnitev se porazdeli na največ dvanajst mesecev od tega datuma.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. januarja 2004

Labels: 9
15
19
5